Referat af den ordinære generalforsamling afholdt d.26. april 2009.
Til generalforsamlingen, der afholdtes i Blistrup skole, var mødt 27 deltagere.

Formanden Per Hagelund indledte mødet med at byde velkommen med ønsket om en god debat

om foreningens arbejde og forhold i øvrigt.

Grunden til at vi i år – og fremover – afholder vor generalforsamling i Blistrups skoles kantine, er at der har været nogen usikkerhed de sidste gange i forbindelse med brugen af medborgerhuset.

Der var blandt de fremmødte tilfredshed med skiftet til det lyse lokale på skolen. 

1. Valg af dirigent.

Bestyrelsen foreslog Bent Nielsen som dirigent for generalforsamlingen. 

Der var enighed om forslaget, hvorefter Bent blev valgt til dirigent for generalforsamlingen.
Bent takkede for valget. Han konstaterede at generalforsamlingen var lovligt varslet, og han gav derefter ordet til formanden.
2. Bestyrelsens beretning.
Per Hagelund oplæste beretningen for årets gang i foreningen.

Beretningen er vedhæftet referatet.

Han fremhævede vigtigheden af at alle sørger for friskæring af vejrabatter langs deres parceller. Herved modvirkes vejskader betydeligt.

Endvidere opfordrede han alle til at benytte foreningens hjemmeside, der både nu og fremover vil være et godt bindeled mellem foreningens medlemmer og med bestyrelsen.
Endelig mindede Per Hagelund om, at det i år er 40 år siden foreningen blev startet.

Som en del af festlighederne har bestyrelsen sørget for opsætning af nye, flotte vejskilte der på bedste vis fremhæver, at vi gå mod lyse tider for foreningen: www.hesselbjerg1969.dk  

Efter Per Hagelunds fremlæggelse af foreningens årsberetning gav han ordet til Hans Skogstad, der orienterede om samarbejdet mellem de forskellige grundejerforeninger 

i Gribskov Kommunes Grundejerforbund. Det er fortsat en noget besværlig proces, at få den overordnede tværgående kommunikation mellem foreninger og kommune til at fungere.
Den gamle Helsinge kommune har stadig uløste problemer, der sinker sammenlægningen.
Bl. a. er der kystsikringsproblemer, stiforhold langs kysten mm. 

Endvidere er der forskellig affaldshåndtering i de to gamle kommuner. 

Der er forskellige regler for de genbrugsstationerne. 

Alt i alt mangler der en klar fastlæggelse af disse forhold gældende for hele Gribskov Kommune. Det er en langsommelig proces. Men Hans Skogstad er behersket optimist, og følger – på vor forenings vegne – sagen tæt. 

Irene Gilken bemærkede at vore skraldevogne var ændret til en noget større udgave, og ville vide om ændringen kunne medføre øget risiko for skader på vore veje. Det mente Hans Skogstad ikke ville være tilfældet. 
Med  foranstående blev Årsberetningen fra foreningens bestyrelse godkendt.

3.   Forelæggelse af det reviderede regnskab mv.
      Hans Skogstad gennemgik det udsendte regnskab, hvoraf det fremgår at det ved 

      ihærdig  indsats har været muligt at indkassere de sidste manglende restancer

      for kontingent til foreningen.

      På grund af finanskrisen har foreningen måttet tåle en negativ kursregulering af vore

      værdipapirer. Men forholdet er så småt ved at bedres igen.

      Efter den grundige gennemgang inkl. relevante bemærkninger fra forsamlingen blev det

      reviderede regnskab for 2008 godkendt.      

4.   Forslag fra bestyrelsen og budget for 2009.
      Hans Skogstad fremlagde bestyrelsens forslag til det kommende års budget, herunder 

      at fastholde kontingentet på 600, 00 kr.
      Endvidere orienterede han om bestyrelsens arbejde i forbindelse med muligheden for at 

      inddrive et relevant bidrag til vejfonden fra de lodsejere i grundejerforeningens område, 

      der har valgt ikke at være medlem af Grundejerforeningen.

      Han orienterede om en skrivelse som bestyrelsen agtede at sende til de berørte lodsejere, og 
      bad om generalforsamlingens accept heraf. 

      I nødvendigt omfang vil foreningens advokat blive inddraget i spørgsmålet.

      Der var fuld enighed  fra forsamlingen om at henvendelse bliver foretaget.
      Herefter blev bestyrelsens forslag til budgettet for 2009 godkendt.
      Hvad angår den i budgettet angivne post for sommerfesten:  se dog punkt 6.

      Af referatet for generalforsamlingen for 2008 fremgår det at det var bestyrelsens hensigt 

      at fremkomme med forslag til en langsigtet plan for vejvedligeholdet. 

      Emnet har imidlertid ikke været behandlet i bestyrelsen til forelæggelse i år, men der 

      vil fortsat være fokus på spørgsmålet. 

5.   Forslag fra medlemmer.
      Der var ingen forslag fra medlemmerne.

6.   Sommerfestens fremtid.
      Bestyrelsen fremlagde et forslag til en sommerfest, der i rimeligt omfang skulle tage 

      højde for, at det i år er 40 år siden Grundejerforeningen Hesselbjerg at 9/9 1969

      blev oprettet.

      Således vil vi gentage konceptet fra tidligere med oplevelser i vort dejlige område og med 

      hyggeligt samvær på festpladsen.

      Det nye er, at foreningen ( i anledning af jubilæet ) vil betale udgiften til middagen!!

      Dog eksl. drikkevarer som kan købes meget billigt.

      Tilbudet for betaling af mad og kage vil gælde for lodsejere inkl. ægtefælde/ledsager.
      Øvrige familie/bekendte skal betale formentlig betale ca. 50.00 kr. pr person.

      Generalforsamlingen gav accept til at fortsætte projektet, der vil blive annonceret nærmere.

      Bestyrelsen modtog kreative forslag til finansiering via loppemarkeder etc., hvilket

      naturligvis vil blive fulgt op i muligt omfang. 
      Men datoen ligger fast: Lørdag d. 8.aug.2009.
      Det ville være hyggeligt at møde nye ansigter!

7.   Valg til bestyrelse.

      Verner Bay, Per Hagelund og Steen Folke Nielsen var på valg.

      Verner Bay og Steen Folke Nielsen var villige til at fortsætte i bestyrelsen 
      og modtog genvalg.
      Per Hagelund ønskede ikke at modtage genvalg. Efter 20 år som formand fandt han,
      at det nu var tiden, at trække sig fra bestyrelsen for grundejerforeningen.

      På alles vegne takkede Hans Skogstad i en smuk tale Per for hans mange gode år for 

      Grundejerforeningen. Og som tak modtog Per en gave bestående af vin, kaffe og andre 
      gode sager.

      Som nyt bestyrelsesmedlem valgtes Bent Nielsen.

8.   Valg af suppleanter.   
       Hanne Olsen og Alice Dannerfjord var på valg.

       Begge var villige til genvalg, og blev valgt.      
      9.   Valg af revisorer.

Gunnar Jagd-Nissen  og Peter Hagelund var på valg. 
Begge var villige til genvalg, og blev valgt. 
9. Eventuelt.
            Det blev anført at beskæring langs tilstødende veje til vort område er meget mangelfuld,
            og det blev bemærket, at det skabte forvirring når der på andre veje i vort område optræder

            Hajtandsmarkeringer fra sideveje til udkørsel til Maglehøjvej.

            Bestyrelsen blev bedt om gøre, hvad der kunne gøres i den forbindelse. 
            Hans Skogstad ville tage emnet op med Kommunens Udvalg for Teknik og Miljø.
            Næste års generalforsamling afholdes søndag d. 25. april 2010 kl.10.00  i kantinen på 
            Blistrup Skole.

            Hele forsamlingen takkede Per Hagelund ved stående klapsalver for hans store 

            arbejde til gavn og glæde for alle i foreningen.  Heraf 20 år som formand. 
Hermed sluttede generalforsamlingen med tak til Bent Nielsen for god og dygtig ledelse af 

generalforsamlingen.

Grundejerforeningens  hjemmesiden hedder:    www.hesselbjerg1969.dk. 
Hanne Olsen er web-master 
Den ny bestyrelse  er:
Bent Nielsen 
Formand

Hans Skogstad 
Kasserer 
Steen Folke Nielsen 
Sekretær

Bente Burhøj

Medlem

Verner Bay

Medlem

Alice Dannerfjord 
Suppleant

Hanne Olsen

Suppleant

På bestyrelsens vegne.


Dirigent:
Venlig hilsen

Steen Folke Nielsen


Bent Nielsen.
Sekretær.






Rågeleje d. 28. april 2009.
